Skautai
Skautai (angl. scout – „žvalgas”) – visuomeninė savanoriška vaikų ir jaunimo neformalaus ugdymo organizacija. Vadovaudamiesi pradininko Robert Baden-Powell (1857–1941) išdėstytomis idėjomis, skautai siekia ugdyti savo narius dorais, kilnios dvasios, tvirto būdo, sveikais, sąmoningais, mylinčiais gamtą žmonėmis ir naudingais piliečiais savo valstybei. Skautų šūkis – „Dievui, Tėvynei, artimui“, o pošūkis – „Budėk!“. Pasaulyje skautų judėjimui priklauso daugiau nei 30 milijonai įvairaus amžiaus skautų ir skaučių iš 216 šalių bei regionų. Per visą skautijos istoriją judėjimui priklausė per 580 milijonų skautų.